****

**Šilainių seniūnijos 2024 veiklos ataskaita**

**Seniūnijos teritorijos tvarkymas:**

Pasitelkta paramos gavėjų atlikti visuomenei naudingą veiklą – 18

Sutvarkyta objektų – 39

**Gyventojų dalyvavimo vietos savivaldos procese skatinimas:**

Dalyvauta organizuojant LR prezidento, Europos parlamento ir LR Seimo rinkimus. Bendradarbiauta su Pagalbos rinkimams organizuoti Kauno mieste darbo grupe, su įstaigomis, su kuriomis sudaroma rinkimų patalpų panauda, padėta užtikrinti, kad rinkimai vyktų sklandžiai, teisės aktų nustatyta tvarka.

Įvyko sueigų, susitikimų, susirinkimų – 6

2024-02-29 Seniūnaičių sueiga

2024-06-12 Santarvės parko skaityklos atidarymas Šilainiuose

2024-06-29 Seniunijos Joniniu-Petriniu turnyras Romainiuose

2024-09-30 Seniunijos vasaros palydėtuvės tinklinio aikštelėje

2024-09-25 Romainiu sporto aikštyne paplūdimio tinklinis

2024-08-30 Seniūnijos paplūdimio tinklinio čempionato finišas

2024-12-06 Šviečia žiburys lange

**Gyvenamosios vietos deklaravimo administravimas seniūnijose:**

Gyventojai nuolat skatinti naudotis internetine paslauga [www.epaslaugos.lt](http://www.epaslaugos.lt), per Elektroninį valdžios vartų portalą, ar per portalą [www.kaunas.lt](http://www.kaunas.lt) , atliekant gyvenamosios vietos deklaravimą ir užsakant įvairaus pobūdžio pažymas.

Išduota pažymų apie asmens deklaruotą gyvenamąją vietą – 4325

Išduota pažymų apie įtraukimą į GVNA – 316

Išduota pažymų gyvenamosios patalpos savininkams - 399

Išduota pažymų apie šeimos sudėtį – 460

Deklaruota išvykimų – 93; internetu – 40; bendrai – 133;

Deklaruota atvykimų – 3527; internetu – 1144; bendrai – 4671;

Priimta prašymų dėl deklaravimo duomenų keitimo, taisymo ir naikinimo - 457

Įtraukta į gyvenamosios vietos neturinčių asmenų apskaitą – 436

Parengta bylų archyvui susijusių su gyvenamosios vietos deklaravimo duomenimis -42

**Seniūnijos nuostatuose nurodytų funkcijų vykdymas:**

Registruota siunčiamųjų raštų – 2783

Registruota vidaus dokumentų - 435

Konsultuota gyventojų – 2249

Išnagrinėta gyventojų, įmonių, įstaigų ir organizacijų prašymų – 2027

Parengta bylų archyvui - 71

Parengta seniūno įsakymų – 2

Pasirašyta teisės aktų adresams numerių suteikimui/keitimui – 212

**Išduota faktinę padėtį patvirtinančių dokumentų:**

Charakteristikų – 130

Pažymų dėl asbesto gaminių atliekų šalinimo - 13

**Skatinant ir palaikant bendruomenės narių kultūros, sporto ir sveikatingumo iniciatyvas:**

Dalyvauta organizuojant, įgyvendinta kultūros ir sporto, edukacinių ir kt. renginių – 7

2024-04-30 Europos muziejų nakties renginys IX forto muziejuje!

2024-05-07 Menininkai kviečia diskutuoti ir kurti gyvą Šilainių mikrorajonų archyvą.

2024-08-26 Santarvės parko skaitykla. Edukacijos vaikams

2024-08-26 Santarvės parko skaitykla. Laiškas draugui

2024-09-27 Kamuoliadienis!

2024-11-10 Romantinės dainos festivalis

2024-11-30 Šv. Kalėdų šventė Romainiuose

**Vykdant seniūnijos teritorijos priežiūrą ir kontrolę seniūnija:**

Teikta 21 užsakymas per vieningą seniūnijų krepšelio sistemą bei pavieniai užsakymai skyriams atsakingiems už teritorijos priežiūrą.

Likviduota nelegalių sąvartynų – 3

Vykdyta patikrinimų, apžiūrų (dėl žemės kasinėjimo darbų) – 152

Organizuota aplinkos tvarkymo darbų – 23

Pateikta Aplinkos apsaugos skyriui 17 vėjavartų/vėjalaužų pašalinimui.

Inicijuota gelžbetonio luitų pašalinimas – 4

Identifikuota žaidimo aikštelėse sugedę įrenginiai – 24. Pateikta su nuotraukomis ir aprašymais remonto darbų organizavimui. Bendradarbiaujant su sporto skyriumi, bendruomene įrengta krepšinio aikštelė prie Baltijos g. 40, treniruokliai prie Rasytės g. 50, seni vaikų žaidimo įrenginiai Romainių g. 15 aikštelėje pakeisti naujais.

Pastebėta ir perduota su nuotraukomis 11 sugadintų kelių eismo ženklų tvarkymui.

Pašalinta nenaudojamos transporto priemonės iš bendrojo naudojimo teritorijų – identifikuota 13 apleistų ir nenaudojamų automobilių, 4 pašalinti, likusiems automobilių savininkams išsiųsti perspėjimai, imtasi kitokių teisės aktais nustatytų priemonių. Bendradarbiaujant su viešosios tvarkos skyriumi bei policija iš Šilainių seniūnijos teritorijos priverstinai nutempti 9 bešeimininkiai automobiliai.

Pateiktas preliminarus apleistų žemės sklypų sąrašas apmokestinimui – 69 (42 apmokestinti). Išsiųsta 354 registruoti laiškai žemės sklypų savininkams per 200 el. laiškų - priminimų dėl netvarkomų žemės sklypo. Virš 90 proc. – susitvarkė.

Atlikta teritorijų patikrinimų – 437

Sustabdyta gatvių teršimai iš statybviečių – 18 (Mosėdžio, 9-ojo Forto, A. Šapokos, Baltų pr., Užnerio g. ir kt. gatvėse)

Identifikuota 26 apleistų ir neprižiūrimų statinių požymius atitinkančių objektų; Pateikta apleistų statinių sąrašas apmokestinimui – 10

Taikyta administracinio poveikio priemonės, skirta administracinių nuobaudų – 9 (6 administracinių nusižengimų protokolai Pagal ANK 360 str., statinių techninę priežiūrą reglamentuojančių teisės aktų pažeidimas ir 3 ANK protokolas pagal Kauno miesto tvarkymo ir švaros taisyklių nesilaikymą).

Teikta siūlymai dėl gatvių, įvažų remonto su nuotraukos ir schemomis – 67 (39 gatvės +28 įvažos)

Inicijuota daugiabučių namų administratorius tvarkyti ir palaikyti švarą jų prižiūrimose teritorijose: šalinti lapus, šakas, neleisti kauptis šiukšlėms - 16

**Atliekant statinių naudojimo priežiūrą:**

Likviduota nelegalių statinių – 4

Patikrinta ir surašyta statinių naudojimo priežiūros patikrinimo aktų – 261 (t.p. surašyta 10 faktinių aplinkybių patikrinimo aktai dėl apleistų ir neprižiūrimų statinių). Informacija suvesta į ArcGIS elektroninį žemėlapį.

Nuolat konsultuota daugiabučių gyvenamųjų namų bendrijų kitos paskirties pastatų priežiūros klausimais (Informacija apie rengiamus susitikimus, mokymus, konsultacijas, bendradarbiaujant su Kauno miesto savivaldybės administracijos Būsto administravimo, renovavimo ir energetikos skyriumi, pateikta administratoriams, bendrijoms, gyventojams, viešinta seniūnijos internetinėje svetainėje). Vykdant statinių tech. priežiūros kontrolę, gyventojai skatinami teikti paraiškas namo renovacijai.

Išnagrinėta prašymų, skundų dėl netinkamos statinių priežiūros – 16

**Skleidžiant informaciją visuomenės informavimo priemonėse:**

Paviešinta detaliųjų planų seniūnijos informacinėje lentoje – 140

Pateikta informacinių straipsnių seniūnijos internetinėje svetainėje – 223 (seniūnijos interneto puslapio priežiūra vykdoma nuolat, kas savaitę atnaujinamas seniūnijos puslapis, pateikiama aktuali informacija Šilainių seniūnijos gyventojams)

Atliekant LR Notariato įstatyme nurodytus veiksmus, atlikta notarinių veiksmų – 190

**Vadovaujantis 2019-12-27 Administracijos direktoriaus įsakymu Nr. A-4295, pateikta informacija** Švietimo skyriaus specialistams bei Kauno miesto socialinių paslaugų centro skyriaus socialiniams darbuotojams apie mokyklinio amžiaus vaikus, deklaravusius gyvenamąją vietą Šilainių seniūnijoje.

**Bendradarbiaujant su Kauno miesto Santakos PK, bendruomenės pareigūnais vykdant prevencines priemones ir programas:**

Informacija teikta bendruomenėms apie kriminogeninę situaciją ir vykdomas prevencines priemones bei jų rezultatus – 2

Organizuota tikslinės prevencinės priemonės (akcijos, reidai, patikrinimai, patruliavimai, susitikimai ir pan.), bendros prevencinės priemonės bei prevenciniai patruliavimai Kauno apskr. VPK Kauno miesto Santakos policijos komisariato prižiūrimoje Šilainių seniūnijos teritorijoje kartu su komisariato pareigūnais, seniūnu, atsižvelgiant į saugių kaimynysčių grupių koordinatorių ir Šilainių seniūnijos gyventojų išsakytus nusiskundimus bei smurto artimoje aplinkoje ir turtinių nusikaltimų prevenciją – 102

Informacijos gavimas iš saugios kaimynystės grupių narių - 3

Dalyvauta susitikimuose – 24

**Dalyvaujant civilinės saugos organizavime, bendradarbiaujant su Miesto civilinės saugos poskyriumi, sprendžiant ekstremalias situacijas seniūnijos teritorijoje:**

Dalyvauta priemonėse – 1

**Pagal SVP priemonę 02.05.02.002 „Šilainių seniūnijos įtakos stiprinimas skatinant gyventojų bendruomeniškumą“, organizuota pirkimai iš Šilainių seniūnijos 2023 metų veiklos programai skirtų asignavimų, atlikta išlaidų priežiūrą.**

Surašyta 3 (trys) atsargų nurašymo aktai: sportinių žaidynių medalių komplektams – 359,85 eur., biuro popieriui – 219, 01 eur., vokams – 18,15 eur.

**Paviešinta vykdytų projektų pagal nevyriausybinių organizacijų ir bendruomeninės veiklos stiprinimo 2024 metų veiksmų plano 2.1.1.1 priemonės „Stiprinti bendruomeninę veiklą savivaldybėse“ renginiai seniūnijos tinklapyje - 17**

**Svarbesni 2024 metų darbai**

Aktyviai prisidedant seniūnijai, kartu su Aplinkos apsaugos skyriumi, 2024 metais buvo herbicidais naikinamos seniūnijos teritorijoje esančios ir didelį pavojų žmogaus sveikatai keliančios Sosnovskio barščių išplitimo vietos, identifikuotos 4 naujos. Išsiųsta informacija savininkams, kurių nuosavybės teise valdomuose žemės sklypuose pastebėti augantys invaziniai augalai, labiausiai užteršti Sosnovskio barščiais žemės sklypai teikti apmokestinimui padidintu žemės mokesčio tarifu. Pažymėtina, kad ir vėl kova su Sosnovskio barščiais laimėta, pavyko išnaikinti ne tik pagrindines jų išplitimo vietas, bet ir atokiau esančias. Bendradarbiaujant su užkrėstų sklypų savininkais, aiškinant Sosnovskio barščių išplitimo grėsmę, pavyko pasiekti teigiamų rezultatų.

Kartu su UAB „Kauno vandenys“, dalyvauta namų ūkių galimai netinkamai tvarkančių nuotekas 50 patikrinimuose. Informacija apie prisijungimo prie centralizuotų nuotekų tinklų sąlygas ir kitus jų tvarkymo būdus namų ūkiams buvo išsiųsta paštu. Namų ūkiai skatinami reguliariai jungtis prie centralizuotų Miesto nuotekų tinklų informaciją skelbiant internetinėje svetainėje, spaudoje.

Aktyviai bendradarbiaujant su Miesto tvarkymo skyriumi, pasiekta gerų rezultatų tvarkant seniūnijos gatves, šaligatvius ir kt.:

Išasfaltuotos gatvės: Romainių g., Medekšinės g., Berlainių g., Vandžiogalos pl., Pienių g., Vijūkų g. atkarpa, Šilainių pl. atkarpa, pradėta Lubinų g. rekonstrukcija.

Dalis privažiavimų ir gatvių sutvarkyti gyventojų lėšomis.

Tvarkytos avarinės duobės gatvėse. Identifikuota ir pateikta Miesto tvarkymo skyriui per 250 šimtus duobių.

Tęsiamos konsultacijos ir stebima Linkuvos g., Baltų pr., Šilainių pl. asfaltavimo projektavimo eiga. Esant finansavimui planuojama 2025 m. pradėti šių gatvių rekonstrukciją. Lubinų g. rekonstrukcija pradėta, planuojama 2025 metais darbus pabaigti.

Pradėti apšvietimo įrengimo darbai S. Babaičio g. , Šilagirio g., Pakaunės g.

Vyko pasitarimai su Kauno apskrities priešgaisrinės gelbėjimo valdybos atstovais. Aptarta, kaip toliau organizuoti daugiabučių gyvenamųjų namų kiemų Šilainių seniūnijoje tvarkymą, pašalinant kiemuose esančius nereikalingus objektus (senas metalo ir kitokias konstrukcijas, gelžbetonio blokus ir pan.) tam, kad įvykus nelaimei gaisrinė technika galėtų lengviau patekti iki gyvenamų namų. 2025 m. planuojame tęsti susidėvėjusių ir pavojų keliančių objektų šalinimą Šilainių seniūnijos daugiabučių namų kvartaluose.

Vykdyta želdinių priežiūros kontrolė. Seniūnijos iniciatyva atlikta 16 valstybinės žemės plotų šienavimas, perduoti nauji želdynai su nuotraukomis ir schemomis Aplinkos apsaugos skyriui B. Brazdžionio g., Vytėnų g., Liucijanavos g., kelkraščiuose trukdantys saugų eismą.

Pagrindinės 2025 metų veiklos kryptys:

1. Stiprinti bendruomeninius ryšius ir skatinti gyventojus dalyvauti vietos savivaldos procese.

1.1. Organizuoti seniūnaičių, ar seniūnijos aptarnaujamos teritorijos gyventojų sueigas, gyventojų susitikimus su Savivaldybės ar valstybės institucijų ir įstaigų atstovais, apibendrinti susirinkimų metu pateiktas pastabas, pasiūlymus ir apibendrinus šiose sueigose priimtus sprendimus, pagal poreikį perduoti juos vertinti atsakingoms institucijoms;

1.2. Per einamuosius metus skatinti bendruomenę dalyvauti miesto valdyme ir remti bendruomenės kultūrines, švietimo ir kitas pilietinės iniciatyvos formas, būti efektyviais ir naudingais partneriais seniūnijos bendruomenėms.

1.3. Dalyvauti Nevyriausybinių organizacijų ir bendruomeninės veiklos stiprinimo priemonėse ir programose, bendruomenėms teikti pagalbą, priemonių įgyvendinime.

2. Siekti užtikrinti gyventojų socialinę ir ekonominę gerovę.

2.1. Organizuoti gyventojų priėmimą, teikti konsultacijas, nagrinėti gyventojų, įmonių, įstaigų ir organizacijų prašymus, tvarkyti gyvenamosios vietos deklaravimo duomenų ir gyvenamosios vietos nedeklaravusių asmenų apskaitą, išduoti seniūnijos aptarnaujamos teritorijos gyventojams Lietuvos Respublikos gyvenamosios vietos deklaravimo įstatyme nustatytus, taip pat įstatymuose numatytus kitus faktinę padėtį patvirtinančius dokumentus, skatinti gyventojus naudotis teikiamomis elektroninėmis paslaugomis.

2.2. Gerinti socialinę aplinką seniūnijos gyventojams, kurti palankią, patogią ir saugią aplinką seniūnijos teritorijoje: teikti pasiūlymus dėl gatvių, šaligatvių ir aikščių tvarkymo, viešųjų vietų apšvietimo, dalyvauti organizuojant kontroliuojant bendrojo naudojimo teritorijų, želdinių, gatvių, šaligatvių valymą ir priežiūrą, organizuoti seniūnijos tvarkymo akcijas, talkas, pasitelkiant bendruomenę ir visuomenei naudingos veiklos atlikėjus.

2.3. Vykdyti statinių naudojimo priežiūrą, atlikti teisės aktuose nustatytas statinių naudojimo priežiūros funkcijas, priskirtas Savivaldybės administracijai. Seniūno įsakymu patvirtinti ir seniūnijos interneto svetainėje paskelbti 2025 metų tikrintinų pastatų sąrašą, metų eigoje vykdyti statinių techninės priežiūros kontrolę. Užtikrinti, kad būtų pildomas statinių naudotojų sąrašas (žurnalas) ir savalaikiai suvedami duomenys apie atliktus statinių techninės priežiūros patikrinimus ArcGIS elektroniniame žemėlapyje.

2.4. Sudaryti apleisto ar neprižiūrimo nekilnojamojo turto sąrašą padidinto nekilnojamojo turto mokesčio taikymui. Išsamiai atlikti patikrinimus ir surašyti patikrinimo aktus. Teisės aktų nustatytomis tvarkomis ir terminais parengti ir pateikti visi reikiami dokumentai procedūrų užbaigimui

2.5. Sudaryti nenaudojamos žemės sąrašą padidinto nekilnojamo turto mokesčio taikymui. Teisės aktų nustatytomis tvarkomis ir terminais parengti ir pateikti visus reikiamus dokumentus apmokestinimo procedūrų užbaigimui.

2.6. Bendradarbiaujant su Būsto administravimo, renovavimo ir energetikos skyriumi ir BĮ Kauno būsto modernizavimo agentūra dalyvauti organizuojant pasitarimus, konsultacijas, susitikimus dėl gyvenamųjų namų renovavimo procedūrų su daugiabučius namus administruojančiomis įmonėmis, daugiabučių namų eksploatavimo bendrijomis ir gyventojais.

2.4. Dalyvauti rengiant ir įgyvendinant gyventojų užimtumo, vietos veiklos grupių programas ir vietos plėtros strategijas, dalyvauti kuriant ir įgyvendinant informacinės visuomenės plėtros programas.

2.5. Dalyvauti organizuojant socialinės rizikos šeimų, senyvo amžiaus ir neįgalių asmenų socialinę priežiūrą, vertinant atskirų šeimų (asmenų) gyvenimo sąlygas bei poreikius, teikti pasiūlymus dėl socialinės paramos toms šeimoms (asmenims) reikalingumo ir paramos būdų, dalyvauti užtikrinant vaiko teisių apsaugą, socialinių, švietimo, sveikatos priežiūros įstaigų bei kitų įstaigų teikiamų paslaugų koordinavimą.

2.6. Siekti, kad elektroninių deklaracijų (elektroniniu būdu suteiktų paslaugų) kiekis būtų 1,5% didesnis nei 2024 metais.

2.7. Identifikuoti neįteisintus ir bešeimininkius statinius ir organizuoti jų likvidavimo procedūras, organizuoti aplinkos tvarkymo akcijas.

2.8. Atlikti trumpalaikio ir ilgalaikio turto (sporto ir vaikų žaidimo įrenginių, suoliukų ir t. t.) inventorizaciją Šilainių seniūnijos teritorijoje, identifikuojant sugedusius įrenginius. Jų tvarkymui informaciją pateikti kompetentingiems skyriams;

2.9. Nuolat vykdyti seniūnijos interneto puslapio priežiūrą, kas savaitę atnaujinti seniūnijos puslapį, pateikiant aktualią informaciją Šilainių seniūnijos gyventojams.

2.10. Vykdyti statinių techninę priežiūrą reglamentuojančių teisės aktų pažeidimų kontrolę ir nustačius nusižengimus įspėti subjektus ar taikyti ANK priemones.

Nuolat vykdyti Kauno miesto tvarkymo ir švaros taisyklių kontrolę ir nustačius nusižengimus įspėti subjektus ar taikyti ANK priemones. Dalyvauti sprendžiant įvairias gyventojų problemas.